da fi en da da en en da da en it et da en de de da da en en da da en it et da en de de da da da en da da en en da da da da da da da da da da da en en sv da en da da en en
38 landmænd i området, der dækkes af Syd- og Sønderjyllands Politi, slipper for tiltale.
(tryk på annoncen og se mere)
- Syd- og Sønderjyllands Politi har afsluttet sagsbehandlingen af 38 anmeldelser mod landmænd for svig med ansøgninger om økonomisk støtte.
- Anklagemyndigheden har i dag afsluttet samtlige sager uden at rejse tiltale, skriver politiet i en pressemeddelelse.
Landbrugsstyrelsen anmeldte 16. juli 2019 38 sager mod 38 landbrug og deres konsulenter for overtrædelse af straffelovens § 289 a til Syd- og Sønderjyllands Politi.
Det skete på baggrund af styrelsens mistanke om svig i forbindelse med ansøgninger om økonomisk støtte.
Syd- og Sønderjyllands Politi har efterforsket anmeldelserne, ligesom den lokale anklagemyndighed har foretaget en juridisk vurdering af sagskomplekset.
- Anklagemyndigheden har i dag afsluttet samtlige sager uden at rejse tiltale. De berørte parter er blevet orienteret om beslutningen tidligere i dag, lyder det videre.
• 20 af sagerne er blevet henlagt på grund af forældelse.
• 18 af sagerne er blevet påtaleopgivet eller henlagt på grund af bevisets stilling. Det betyder, at anklagemyndigheden efter en konkret vurdering af hver enkelt sag ikke har fundet tilstrækkeligt bevis for, at der har fundet svig sted.
Der er tale om et omfattende sagskompleks, hvilket også har påvirket sagsbehandlingstiden.
Sagsbehandlingstiden har dog ikke haft indflydelse på vurderingen af beviserne i de 18 sager, der er sluttet på bevisets stilling, noterer ordensmagten.
(Genrefoto, der ikke har med sagen at gøre: LLN Press©)
Skrevet af Leif Christensen
Publiceret: 19. september 2022
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing